72 Seasons

72 Seasons je jedenásty štúdiový album americkej heavymetalovej kapely Metallica. Dňa 14. apríla 2023 album vyšiel ako druhý v poradí v ich vlastnom vydavateľstve Blackened Recordings. 
Producentom albumu "72 Seasons" bol Greg Fidelman. Fidelman produkoval aj ich predchádzajúci projekt, "Hardwired... to Self-Destruct", ktorý kapela vydala v roku 2016.
Odozvy kritiky na tento album boli v celku pozitívne. Najlepšie boli prijímané Hetfieldove texty a spevácke výkony, menej pozitívne bolo vnímané jeho časovanie.
Pozadie vzniku.
V marci 2019 v interview v oficiálnom podcaste austrálskeho časopisu "The Music" sa basgitarista skupiny, Robert Trujillo, vyjadril, že Metallica v štúdiiu zbiera hudobné nápady, ktoré by mohli byť materiálom pre ich nový štúdiový album. Hovoril o svojom nadšení z účinkovania v kapele, nových nápadoch na nový album. Považoval ho za vyvrcholenie ich cesty po predchádzajúcich dvoch projektoch. Podľa neho nahrávanie by malo prebiehať rýchlejšie ako dovtedy.
Nasledujúci mesiac v inom austrálskom časopise, "Mixdown", gitarista Kirk Hammett povedal, že po skončení turné k albumu "Hardwired... to Self-Destruct" plánujú ísť do štúdia. Boli tri roky od vydania tohto albumu a pripustili, že sa čo najskôr pustia do práce na ďalšom. Mal problém s tým že do albumu "Hardwired... to Self-Destruct", potom ako v roku 2014 stratil na kodaňskom letisku mobil s nahrávkami nápadov na gitarové riffy, autorsky neprispel. Povedal, že tentoraz je pripravený ísť nahrávať kedykoľvek. V apríli 2020, uprostred pandémie COVID-19, bubeník Lars Ulrich v rozhovore s americkým internetovým podnikateľom, Marcom Benioffom, povedal, že Metallica by mohla na svojom ďalšom štúdiovom albume pracovať počas karantény. Trujillo v júni pre podcastový server "The Vinyl Guide" povedal, že skupina bola nadšená z kultivovavania ich nových nápadov na ich nový album. Každý týždeň spolu o nich nepretržite komunikovali, upravovali ich, pridávali k nim svoje nápady vo svojich domácich štúdiách, celé ich snaženie spelo k tomu, aby mohli spolu začať nahrávať novým album. V novembri pre časopis "Rolling Stone" v rozhovore s Phoebe Bridgersovou Ulrich k tomu dodal, že je práve tri štyri týždne po ozaj serióznej práci na tvorbe hudby, V januári ohlásil, že pokrok k vzniku albumu neustále napreduje, zatiaľ čo spevák/gitarista James Hetfield v marci povedal, že je to buď o turné, alebo o písaní, ale COVID im dal voľbu. Hovoril, že majú pripravených veľa skladieb, ktoré chcú vydať.
Názov, koncept, albumu.
Dňa 28. novembra 2022 James Hetfield k názvu albumu poznamenal, že „72 seasons“ znamená prvých osemnásť rokov života. Podľa jeho slov ide o súčet ročných období (seasons) týchto rokov. Je to detsvo a začiatok dospievania, ktoré ľuďom formuje ich pravé, či falošné egá. Je to koncept toho, čo do nich vložili rodičia a ako sa formuje ich osobnosť. Podľa neho najzaujímavejšou časťou tohto je pokračujúce spoznávanie týchto základných presvedčení a toho, ako ovplyvňujú ich vnímanie aktuálneho sveta. Skúsenosti v dospelosti sú v svojej podstate vlastne reakciou na zážitky z mladosti.
Vydanie a prezentácia albumu.
Dňa 28. novembra 2022 kapela Metallica oficiálne zverejnila názov albumu, dátum jeho vydania, zoznam skladieb a plánované propagačné turné, ktoré bolo naplánované v Severnej Amerike a v Európe. Sprievodnými účinkujúcimi na turné, nazvanom M72 World Tour, mali byť: Pantera, Five Finger Death Punch, Ice Nine Kills, Greta Van Fleet, Architects, Volbeat a Mammoth WVH. Následne vyšiel k albumu pilotný singel a videoklip ku skladbe „Lux Æterna“. Dňa 19. januára 2023 vydala Metallica k albumu ďalší videoklip a to ku skladbe „Screaming Suicide“. Počas posledných februárových dní, po propagácii novej piesne na TikToku, vydala Metallica dňa 1. marca nový videoklip k skladbe „If Darkness Had a Son“. Ďalší singel, titulná skladba „72 Seasons“, bol publikovaný dňa 30. marca 2023.
Ďalšia prezentácia k albumu sa konala dňa 10. apríla. Skupina v tento deň účinkovala v programe "Jimmy Kimmel Live!". Poskytli v ňom interview moderátorovi Jimmymu Kimmelovi a dali k dispozícii nahraté koncertné verzie singlov „Lux Æterna“ a „If Darkness Had a Son“, ako aj skladby „Master of Puppets“ a „Holier Than Thou“, ktoré boli odvysielané v priebehu niekoľkých nasledujúcich dní. Dňa 12. apríla sa kapela Metallica zúčastnila rozsiahleho interview s Howardom Sternom v jeho satelitnej rádiovej show "Sirius XM". Počas tejto relácie skupina odprezentovala tri piesne: „Turn the Page“ od Boba Segera, akustické verzie ich skladieb „Blackened“ a „Lux Æterna“. Dňa 14. apríla, t.j. v deň vydania albumu, skupina oznámila partnerstvo s online hernou platformou "Roblox". Umožnilo sa tým, aby sa piesne z nového albumu spolu s virtuálnymi položkami na platforme zobrazovali v niekoľkých ich hrách.
Odozvy kritiky.
Album "72 Seasons" dostal všeobecne pozitívne hodnotenia. Najviac pozitívne boli kritikmi vnímané Hetfieldove texty, najväčšie výhrady boli k dĺžkam nahrávok. Webová stránka, zhromažďujúca kritické odozvy v mediálnej sfére, Metacritic, z 22 hodnotení mainstreamových kritikov vygenerovala skóre 77 zo 100 možných, čo je vo verbálnom hodnotení označované ako priaznivý výsledok. Iná webová stránka, ktorá zhromažďuje recenzie albumov z časopisov, webových stránok a novín, AnyDecentMusic?, a má viac ako 50 mediálnych zdrojov, vygenerovala albumu 7,3 bodu z 10 možných. Tento výsledok vzišiel z 18 recenzií.
V prvej recenzii publikovanej pre "72 Seasons", časopis "Classic Rock", dal albumu skóre 4 z 5, pričom hudbu opísal ako „titánovaný moderný metal“ a text opísal ako „umučený a bezútešný“. Táto recenzia celkovo zhrnula "72 Seasons" ako „intenzívny album, ktorý prakticky každú sekundu zo svojho 77-minútového minutážneho času ide natvrdo“, no dodali aj, že aj keď „balady chýbajú a dokonca aj veľké melódie sú vzácne“, album „nesklame nikoho okrem toho najzarytejšieho fanúšika“. V denníku "The Daily Telegraph" Neil McCormick ohodnotil tento album 4 hviezdičkami z 5. Podobne pozitívne pocity zdieľa aj recenzia v "Rolling Stone", ktorá hovorí, že album ukazuje, že Metallica „[hrá] s väčším cieľom ako v časoch rýchlostných démonov“ a obsahuje segmenty, ktoré „neznejú ako niečo, čo thrasheri predtým nahrali“. Táto recenzia prideľuje albumu 4 hviezdičky z 5, pričom poznamenáva, že Hetfield „[rozbíja] fasádu brash metalového hnevu, keď hľadá svoju vlastnú pravdu“ s „agóniou [ktorá] znie autenticky“.
Menej nadšená recenzia od časopisu "Metal Hammer" uviedla, že "72 Seasons" je album, kde Metallica pôsobí ako „jednoducho, príjemne solídna metalová kapela, no stále sa na ňu oplatí nájsť si chvíľu“ vzhľadom na „skutočne dojemné“ texty Jamesa Hetfielda, v ktorých sa „hrabe hlbšie do svojej traumy z mladosti, viac než kedykoľvek predtým“. Hoci poznamenáva, že hudba albumu „klincuje masívny, chrumkavý, polčasový štadiónový metal“, recenzia poukazuje na to, že väčšina hudby si „zachováva v celom rozsahu podobný tón a tempo“ a často „nemôže zodpovedať dynamickému rozsahu“, ktorý zobrazujú Hetfieldove texty. Recenzia končí konštatovaním „skutočnosť, že Metallica stále našla niečo nové, čo by mohla povedať (ak nie hrať), a stále si zaslúži rešpekt“ a je „to lepšie, než to, v čo sme reálne mohli dúfať“.
Komerčný úspech.
Svojim predajom v prvom týždni 146-tisíc kópií v americkom rebríčku "Billboard" 200 album "72 Seasons" debutoval na druhej priečke. Bol v poradí dvanásty projekt skupiny, ktorý sa dostal do Top-10. Na vrchol rebríčkov sa tento album dostal v dvadsiatich rôznych krajinách vrátane Austrálie, Rakúska, Belgicka, Kanady, Chorvátska, Dánska, Fínska, Francúzska, Nemecka, Grécka, Maďarska, Írska, Holandska, Nového Zélandu, Poľska, Portugalska, Škótska, Švédska, Švajčiarska a Spojeného kráľovstva. K 1.septembru 2024 sa z albumu v Spojených štátoch predalo vyše 500 000 kópií, čim dosiahol zlato (v rozličných obchodovaných/ hodnotených formátoch).